pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-“สนธิรัตน์”นำทีมผู้บริหารพาณิชย์ลงพื้นที่ หารือภาคเอกชน
วันจันทร์ที่ 25 ธันวาคม 2560
“สนธิรัตน์”นําทีมผู้บริหารพาณิชย์ลงพื้นที่ หารือภาคเอกชน
ร่วมกําหนดแผนขยายการค้า การลงทุน และการเชื่อมโยงโลจิสติกส์ตามแนวระเบียงเศรษฐกิจของภาคเหนือตอนล่าง รวมทั้งเชื่อมโยงกับประเทศในกลุ่มอนุภูมิภาคลุ่มแม่น้ําโขง
นายสนธิรัตน์ สนธิจิรวงศ์ รัฐมนตรีว่าการกระทรวงพาณิชย์ และนางนันทวัลย์ ศกุนตนาค ปลัดกระทรวงพาณิชย์พร้อมผู้บริหารกระทรวงพาณิชย์ลงพื้นที่จังหวัดพิษณุโลก ประชุมร่วมกับภาคเอกชน ได้แก่ หอการค้า สภาอุตสาหกรรม สภาเกษตรกร สมาคมการท่องเที่ยว เพื่อหารือถึงทิศทางการพัฒนาเศรษฐกิจและโอกาสทางค้า และการลงทุน รวมทั้งการเชื่อมโยงโลจิสติกส์ตามแนวระเบียงเศรษฐกิจของภาคเหนือตอนล่าง ณ ห้องประชุมมหาวิทยาลัยนเรศวร จังหวัดพิษณุโลก ในวันที่ 24 ธันวาคม ศกนี้
นายสนธิรัตน์ เปิดเผยว่า ในการเดินทางไปร่วมประชุมคณะรัฐมนตรีอย่างเป็นทางการนอกสถานที่ ณ จังหวัดพิษณุโลก และสุโขทัย ระหว่างวันที่ 25-26 ธ.ค. นี้ ตนและคณะผู้บริหารกระทรวงพาณิชย์จะใช้โอกาสนี้ หารือร่วมกับภาคเอกชนของกลุ่มจังหวัดภาคเหนือตอนล่าง เพื่อระดมความคิดเห็นและร่วมกันกําหนดแนวทางการใช้ประโยชน์จากแนวระเบียงเศรษฐกิจ( Economic Corridor )ในการเชื่อมโยงโอกาสทางการค้า และการลงทุนคลอดจนการเชื่อมโยงโลจิสติกส์ กับประเทศในกลุ่มอนุภูมิภาคลุ่มแม่นํา้โขง โดยที่ภาคเหนือตอนล่างเป็นพื้นที่ที่มีศักยภาพด้านการผลิตและแปรรูปอาหาร มีโอกาสสูงที่จะใช้ประโยชน์จากเขตเศรษฐกิจพิเศษ และการเชื่อมโยงกับกลุ่มประเทศอนุภูมิภาค ได้แก่ GMS และ BIMSTEC รวมทั้งเป็นแหล่งท่องเที่ยวเชิงสร้างสรรค์ที่มีศักยภาพทางการตลาดสูงมาก อาทิ กลุ่มมรดกโลก กลุ่มอารยธรรมล้านนา กระทรวงพาณิชย์ตระหนักถึงศักยภาพดังกล่าวข้างต้น จึงพร้อมที่จะให้ความร่วมมือกับภาคเอกชนเพื่อเตรียมการใช้ประโยชน์จากศักยภาพได้อย่างเต็มที่ อาทิ การวางแผนงานเพื่อรองรับโครงการจัดตั้งศูนย์กระจายสินค้าของภาคเหนือตอนล่าง การเชื่อมโยงธุรกิจบริการที่เกี่ยวเนื่องกับการท่องเที่ยว กับ สสป. ลาว และเมียนมาร์ อาทิ บริการสุขภาพ บริการที่พัก และ ธุรกิจ MICE รวมทั้งจะนําแนวคิดการตลาดนําการผลิตเพื่อสนับสนุนให้ภาคเหนือตอนล่างป็นฐานการผลิตอาหารที่มีมูลค่าสูงและสินค้าเกษตรอินทรีย์ การส่งเสริมการตลาดผ่านช่องทางการค้าดั้งเดิม อาทิ การนําสินค้าเกษตร เกษตรอินทรีย์ และอาหารแปรรูป เข้าร่วมงาน THAIFEX 2018 งาน Organic Natural EXpo การสนับสนุนให้เกิดการค้าออนไลน์ การส่งเสริมพัฒนาเกษตรกรและผู้ประกอบการภาคเหนือเพื่อเพิ่มพูนองค์ความรู้ด้านธุรกิจและการตลาด ตลอดจนส่งเสริมการค้าชายแดน และแก้ไขปัญาอุปสรรค ณ ด่านชายแดน เพื่อให้การค้าและการขนส่งเป็นไปอย่างมีประสิทธิภาพยิ่งขึ้น
"พร้อมกันนี้ จะถือโอกาสรับฟังประเด็นปัญหาที่ภาคเอกชนต้องการให้แก้ไข เช่น กฎระเบียบทางการค้าผ่านแดนประเทศเพื่อนบ้านยังมีข้อจํากัดและขั้นตอนที่เข้มงวด ซึ่งไม่เอื้อต่อการค้าชายแดน รวมทั้งอุปสรรคต่างๆ ที่ทําให้ไม่สามารถใช้ประโยชน์จากการเชื่อมโยงกับอนุภูมิภาคได้อย่างเต็มที่ ทั้งนี้ การดําเนินงานในพื้นที่จะมีพาณิชย์จังหวัดในเขตภาคเหนือตอนล่างเป็นผู้รับผิดชอบ และเชื่อมโยงกับกระทรวงฯ หากมีปัญหาและอุสรรคที่กระทรวงฯ สามารถแก้ไขได้ ก็จะดําเนินการโดยทันที อย่างไรก็ดี หากเกี่ยวข้องกับหน่วยงานอื่น ก็จะประสานเพื่อดําเนินการแก้ไขให้ หรือหากจําเป็นต้องได้รับการแก้ไขในระดับรัฐบาล ก็จะนําเรื่องเสนอให้คณะรัฐมนตรี (ครม.) เพื่อพิจารณามอบหมายหน่วยงานที่เกี่ยวข้องแก้ไขต่อไป" รัฐมนตรีว่าการกระทรวงพาณิชย์ กล่าวทิ้งท้าย
รัฐบาลไทย-ข่าวทำเนียบรัฐบาล-“รมช.มนัญญา” มอบนโยบาย อ.ส.ค. สืบสานพัฒนาอาชีพเลี้ยงโคนม
วันศุกร์ที่ 16 สิงหาคม 2562
“รมช.มนัญญา” มอบนโยบาย อ.ส.ค. สืบสานพัฒนาอาชีพเลี้ยงโคนม
“รมช.มนัญญา” มอบนโยบาย อ.ส.ค. สืบสานพัฒนาอาชีพเลี้ยงโคนม หนุนกระจายรายได้ให้เกษตรกรไทยมีอาชีพที่มั่นคงและยั่งยืน
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ เปิดเผยภายหลังเป็นประธานการประชุมมอบนโยบายการดําเนินงานให้แก่ผู้บริหาร และเจ้าหน้าที่ขององค์การส่งเสริมกิจการโคนมแห่งประเทศไทย (อ.ส.ค.) ณ องค์การส่งเสริมกิจการโคนมแห่งประเทศไทย กรุงเทพฯ ว่า อาชีพเลี้ยงโคนม เป็นอาชีพทรงคุณค่าที่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงพระราชทานไว้ให้แก่เกษตรกรไทย ทรงเล็งเห็นว่าอาชีพการเลี้ยงโคนมจะช่วยให้ชาวไทยได้บริโภคอาหารที่มีคุณค่า ทั้งยังเป็นการสร้างรายได้ให้กับเกษตรกรไทยได้มีอาชีพที่มั่นคงและยั่งยืน โดย อ.ส.ค. เป็นหน่วยงานสําคัญที่มีบทบาทในการส่งเสริมพัฒนาอาชีพเลี้ยงโคนมเพื่อสร้างรายได้ให้กับเกษตร จึงได้มอบนโบายการดําเนินงาน 4 ประเด็นหลัก ดังนี้ 1. ให้ อ.ส.ค. ส่งเสริมองค์ความรู้ด้านการพัฒนาอาชีพเลี้ยงโคนมให้แก่เกษตรกรอย่างต่อเนื่อง เพื่อให้เกษตรกรสามารถอยู่ได้ด้วยตนเอง พร้อมทั้งให้ความสําคัญในการรักษาคุณภาพมาตรฐานระบบการผลิตน้ํานมให้มากขึ้น 2.ส่งเสริมงานวิจัยการเลี้ยงโคนม เพื่อนําไปพัฒนาต่อยอดให้เกิดประสิทธิภาพในการจัดการฟาร์มโคนมให้แก่เกษตรกรในด้านการผลิต 3. สนับสนุนให้เกิดการกระจายรายได้ให้แก่เกษตรกร เมื่อมีการเพิ่มโรงงานแปรรูปผลิตภัณฑ์นมในแต่ละแห่ง ควรมีการส่งเสริมการเลี้ยงโคนมให้แก่เกษตรกรในท้องถิ่น พร้อมทั้งสนับสนุนให้เกษตรกรมีอาชีพเสริมเลี้ยงโคนม เพื่อรองรับความผันผวนจากปัญหาภัยแล้งที่ส่งผลกระทบต่อพืชผลทางการเกษตร และ 4.ให้ขยายพื้นที่การผลิตน้ํานมเพิ่มขึ้นเพื่อรองรับเกษตรกรรุ่นใหม่ โดยไม่ละทิ้งเกษตรกรรุ่นเก่า
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-รัฐบาลเร่งรัดการดำเนินงานด้านการสร้างความปรองดอง
วันศุกร์ที่ 28 เมษายน 2560
$("#video-player3").css("background-color", "#000000");
var container = document.getElementById("video-player3");
flowplayer.conf = {
share       :false,  // --> set share button
// facebook    :true,
// ratio       :9/16,    // --> set ratio
// seekable    :true,
// autoplay    :false,
// splash   : true,
// chromecast  :true,
// auto quality
// hlsQualities:true,
poster      :"https://media.thaigov.go.th/uploads/thumbnail/news/2017/04/3370_ดาวน์โหลด (2).jpg", //poster
// swf         :"flowplayer.swf",
// hlsQualities:[{level: -1, label: "ABR"},{level: 1, label: "SD"}, {level: 6, label: "HD"}],
};
flowplayer(container, {
clip: {
sources: [
{
// type: "video/mp4",//ถ้า เป็น streamming application/x-mpegurl
// src:  "vod/testcar.mp4"
// type: "application/x-mpegurl",
// file: "smil.php?filename=hp_2.mp4/playlist.m3u8",
type: "video/mp4",//ถ้า เป็น streamming application/x-mpegurl
src:  "https://media.thaigov.go.th/uploads/vod/155/2017/04/mp3/01รัฐบาลเร่งรัดการดําเนินงานด้านการสร้างความปรองดอง.mp3"
}
],
title: "รัฐบาลเร่งรัดการดําเนินงานด้านการสร้างความปรองดอง  ",
// qualities: ["160p", "260p", "530p", "800p"],
// defaultQuality: "260p"
}
});
รัฐบาลเร่งรัดการดําเนินงานด้านการสร้างความปรองดอง
รัฐบาลเดินหน้าจัดกิจกรรมเพื่อสร้างความปรองดองสมานฉันท์ให้เกิดขึ้นในสังคม
ต่อจากนี้ไป ขอเชิญรับฟังไทยคู่ฟ้า ครับ
รัฐบาลขับเคลื่อนและเร่งรัดการดําเนินงานด้านการสร้างความปรองดองสมานฉันท์ โดยได้จัดกิจกรรมชี้แจงทําความเข้าใจแก่ประชาชนเกี่ยวกับแนวทางและเป้าหมายในการบริหารราชการแผ่นดินของรัฐบาล 74,447 ครั้ง มีประชาชนเข้าร่วมกว่า 7.5 ล้านคน และสร้างบรรยากาศส่งเสริมความปรองดองสมานฉันท์ เช่น จัดงานประเพณีวัฒนธรรม กิจกรรมทางศาสนา และการพัฒนาท้องถิ่น 112,990 ครั้ง มีประชาชนเข้าร่วมแล้วกว่า 8 ล้านคน นอกจากนี้ ยังเร่งแก้ไขปัญหาจากข้อร้องทุกข์ของประชาชนผ่านศูนย์ดํารงธรรมทั่วประเทศกว่า 3 ล้านเรื่อง แก้ไขเรียบร้อยแล้วคิดเป็นร้อยละ 98.61 ทั้งนี้ รัฐบาลมุ่งหวังให้เกิดความรักและสามัคคีของคนในชาติ เพื่อรวมพลังกันขับเคลื่อนและปฏิรูปประเทศให้เกิดความมั่นคง มั่งคั่ง และยั่งยืน
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ก.แรงงาน เร่งช่วย 22 ลูกจ้างเมียนมา จ.เชียงราย เจอพิษโควิด ได้สิทธิทดแทนว่างงาน [กระทรวงแรงงาน]
วันพุธที่ 22 เมษายน 2563
ก.แรงงาน เร่งช่วย 22 ลูกจ้างเมียนมา จ.เชียงราย เจอพิษโควิด ได้สิทธิทดแทนว่างงาน [กระทรวงแรงงาน]
กระทรวงแรงงาน เร่งช่วยเหลือแรงงานเมียนมา 22 ราย ได้รับผลกระทบจากสถานประกอบการปิดกิจการชั่วคราวเนื่องจากการแพร่ระบาดของไวรัสโควิด – 19 ให้ได้รับสิทธิประโยชน์ทดแทนกรณีว่างงาน
เมื่อวันที่ 22 เมษายน 2563 ดร.ดวงฤทธิ์ เบ็ญจาธิกุล ชัยรุ่งเรือง ผู้ช่วยรัฐมนตรีประจํากระทรวงแรงงาน เปิดเผยถึงมาตรการในการป้องกันการแพร่ระบาดของเชื้อไวรัสโควิด – 19 ในกลุ่มแรงงานต่างด้าวว่า กระทรวงแรงงานมีมาตรการเร่งด่วนกรณีวิกฤติการณ์โรคโควิด – 19 เพื่อป้องกันและเยียวยาในกลุ่มแรงงานต่างด้าว ได้แก่
การชะลอการอนุมัตินําเข้าแรงงานต่างด้าว ตั้งแต่วันที่ 23 มีนาคมเป็นต้นไป จนกว่าสถานการณ์จะกลับเข้าสู่ภาวะปกติ
การผ่อนปรนให้แรงงานต่างด้าวสามารถอยู่ในราชอาณาจักรและทํางานได้ต่อไปจนถึง 30 พฤศจิกายน 2563
ป้องกันการแพร่ระบาดของไวรัสโควิด – 19 ในกลุ่มแรงงานต่างด้าว โดยร่วมมือกับสภากาชาดไทย กระทรวงสาธารณสุข ให้ความรู้ความเข้าใจเกี่ยวกับวิธีการป้องกันนําร่องในพื้นที่จังหวัดสมุทรสาครและขยายความร่วมมือไปยังจังหวัดต่าง ๆ
การประชาสัมพันธ์สร้างการรับรู้เกี่ยวกับโรคโควิด – 19 ในสถานประกอบการ
การให้บริการทางการแพทย์แก่ผู้ประกันตนที่ป่วยเป็นโรคโควิด – 19
การปรับเพิ่มสิทธิประโยชน์กรณีว่างงาน
ลดหย่อนอัตราเงินสมทบและขยายกําหนดเวลายื่นแบบอัตราเงินสมทบนายจ้างและผู้ประกันตน เป็นต้น
ดร.ดวงฤทธิ์ กล่าวต่อว่า ส่วนกรณีที่สื่อนําเสนอข่าวว่าแรงงานต่างด้าวสัญชาติเมียนมาได้รับผลกระทบจากสถานประกอบการแห่งหนึ่งในพื้นที่จังหวัดเชียงรายปิดการชั่วคราวลงเนื่องจากการแพร่ระบาดของเชื้อไวรัสโควิด – 19 โดยล่าสุดได้รับรายงานจาก นายเฉลิมพล เนียมสกุล แรงงานจังหวัดเชียงรายว่า จังหวัดเชียงราย
โดยนายประจญ ปรัชญ์สกุล ผู้ว่าราชการจังหวัดได้สั่งการให้หน่วยงานในสังกัดกระทรวงแรงงาน สาธารณสุขจังหวัด กอ.รมน.จังหวัด เจ้าหน้าที่ฝ่ายปกครองจังหวัดลงพื้นที่เข้าไปตรวจสอบเพื่อให้ความช่วยเหลือในเบื้องต้นแล้ว ซึ่งภายหลังการตรวจสอบข้อมูล ได้นําแรงงานต่างด้าวไปยังอาคารศูนย์ราชการกระทรวงแรงงานจังหวัดเชียงราย เพื่อดําเนินการตรวจสอบสิทธิประกันสังคมว่ามีสิทธิประโยชน์กรณีว่างงาน ตรวจสอบใบอนุญาตทํางาน และค่าจ้างค้างจ่าย เนื่องจากสถานประกอบกิจการต้องหยุดกิจการชั่วคราวกรณีได้รับผลกระทบจากโควิด – 19
ทั้งนี้ ในวันที่ 22 เม.ย.63 มีแรงงานต่างด้าวมายื่นคําร้องเพื่อขอรับสิทธิประโยชน์ทดแทนกรณีว่างงานแล้ว จํานวน 12 คน ซึ่งทุกคนมีสิทธิได้รับประโยชน์ทดแทนกรณีว่างงานจากประกันสังคม ส่วนที่เหลืออีก 10 คน จะทยอยมาดําเนินการยื่นคําร้องในวันที่ 23 เม.ย.63 เพื่อขอรับสิทธิประโยชน์ทดแทนกรณีว่างงานจากสํานักงานประกันสังคมต่อไป
รัฐบาลไทย-ข่าวทำเนียบรัฐบาล-ธอส.ประกาศ 3 มาตรการเร่งด่วน ช่วยเหลือลูกค้าจากเหตุการณ์ที่โคราช
วันจันทร์ที่ 10 กุมภาพันธ์ 2563
ธอส.ประกาศ 3 มาตรการเร่งด่วน ช่วยเหลือลูกค้าจากเหตุการณ์ที่โคราช
ธนาคารอาคารสงเคราะห์ (ธอส.) ประกาศ 3 มาตรการเร่งด่วน เพื่อช่วยเหลือและบรรเทาความเดือดร้อนให้กับลูกค้าของธนาคารที่เสียชีวิตและบาดเจ็บสาหัสจากเหตุการณ์ที่โคราช
ธนาคารอาคารสงเคราะห์ (ธอส.) ประกาศ 3 มาตรการเร่งด่วน เพื่อช่วยเหลือและบรรเทาความเดือดร้อนให้กับลูกค้าของธนาคารที่เสียชีวิตและบาดเจ็บสาหัสจากเหตุการณ์ที่โคราช ประกอบด้วย 1.กรณีเสียชีวิต ลดอัตราดอกเบี้ยเหลือ 0.01% ต่อปี ตลอดอายุสัญญาเงินกู้ที่คงเหลือ 2. กรณีบาดเจ็บสาหัส ลดอัตราดอกเบี้ยเหลือ 0.01% ต่อปี คงที่เป็นระยะเวลา 5 ปี 3.พิจารณาสินไหมเร่งด่วน (Fast track) สําหรับลูกค้าที่เสียชีวิตจากกรณีดังกล่าวและทําประกันสินเชื่อเพื่อที่อยู่อาศัยในโครงการคุ้มนิรันดร์ เพื่อช่วยลดหรือปลดภาระหนี้สินที่ค้างชําระธนาคารอยู่ในขณะนั้นตามเงื่อนไขความคุ้มครอง
นายฉัตรชัย ศิริไล กรรมการผู้จัดการธนาคารอาคารสงเคราะห์ (ธอส.) เปิดเผยว่า ตามที่ได้เกิดเหตุการณ์ร้ายแรงในพื้นที่จังหวัดนครราชสีมาตั้งแต่ช่วงบ่ายของวันเสาร์ที่ 8 กุมภาพันธ์ 2563 จนถึงเช้าวันอาทิตย์ที่ 9 กุมภาพันธ์ 2563 ซึ่งทําให้ประชาชนได้รับบาดเจ็บและเสียชีวิตด้วยนั้น ธนาคารอาคารสงเคราะห์ ในฐานะสถาบันการเงินเฉพาะกิจของรัฐ ที่มีพันธกิจ “ทําให้คนไทยมีบ้าน” จึงได้ประกาศ 3 มาตรการเร่งด่วนเพื่อช่วยเหลือและบรรเทาความเดือดร้อนให้กับลูกค้าของธนาคารที่เสียชีวิตและบาดเจ็บสาหัสจากเหตุการณ์ดังกล่าว โดยมีรายละเอียดของมาตรการดังนี้
1.กรณีเสียชีวิต ลดอัตราดอกเบี้ยเหลือ 0.01% ต่อปี ตลอดอายุสัญญาเงินกู้ที่คงเหลือ
2. กรณีบาดเจ็บสาหัส ลดอัตราดอกเบี้ยเหลือ 0.01% ต่อปี คงที่เป็นระยะเวลา 5 ปี
3. พิจารณาสินไหมเร่งด่วน (Fast track) สําหรับลูกค้าที่เสียชีวิตจากกรณีดังกล่าวและทําประกันสินเชื่อเพื่อที่อยู่อาศัยในโครงการคุ้มนิรันดร์ ซึ่งเป็นโครงการประกันแผนพิเศษเพื่อสิทธิประโยชน์ของลูกค้าสินเชื่อของ ธอส. ในกรณีที่ผู้กู้ที่เอาประกันเสียชีวิตหรือตกเป็นบุคคลทุพพลภาพถาวรสิ้นเชิงในระหว่างการผ่อนชําระสินเชื่อกับธนาคาร บริษัทประกันชีวิตจะมอบความคุ้มครองโดยจ่ายจํานวนเงินทดแทนเพื่อช่วยลดหรือปลดภาระหนี้สินที่ค้างชําระธนาคารอยู่ในขณะนั้น ตามเงื่อนไขความคุ้มครองและระยะเวลาเอาประกัน เพื่อให้หลักประกันเป็นกรรมสิทธิ์ของทายาทหรือครอบครัวต่อไป
ทั้งนี้ ธนาคารจะเร่งตรวจสอบข้อมูลรายชื่อลูกค้าที่ได้รับผลกระทบจากเหตุการณ์ดังกล่าว เพื่อเสนอมาตรการช่วยเหลือให้แก่ลูกค้าที่ได้รับบาดเจ็บหรือญาติของผู้ที่เสียชีวิตต่อไป หรือสามารถติดต่อสอบถามข้อมูลเพิ่มเติมได้ที่สาขาของ ธอส. ทุกแห่งทั่วประเทศ หรือติดต่อ ศูนย์ลูกค้าสัมพันธ์ (Call Center) โทร 0-2645-9000หรือ www.ghbank.co.th และ Facebook Fanpage ธนาคารอาคารสงเคราะห์
รัฐบาลไทย-ข่าวทำเนียบรัฐบาล-​คลายปม! ให้ข้าราชการเกษียณเมื่ออายุ 63 เริ่มแล้วหรือยัง?
วันพุธที่ 13 กุมภาพันธ์ 2562
​คลายปม! ให้ข้าราชการเกษียณเมื่ออายุ 63 เริ่มแล้วหรือยัง?
--
เมื่อไม่กี่วันมานี้มีการแชร์ข้อมูลในสื่อสังคมออนไลน์ ว่า แนวคิดขยายเวลาเกษียณอายุของข้าราชการพลเรือนจาก 60 ปี เป็น 63 ปี เริ่มขึ้นแล้ว!
ความจริงยังไม่เกิดขึ้นแต่อย่างใด...
เพราะขณะนี้ยังอยู่ระหว่างการศึกษาและรวบรวมข้อมูลเท่านั้น โดยสํานักงาน ก.พ. ซึ่งเป็นหน่วยงานที่มีอํานาจหน้าที่โดยตรง ได้กําหนดจัดการประชุมรับฟังความคิดเห็นจากผู้มีส่วนได้ส่วนเสียทั้งหมด 5 ครั้ง ขณะนี้จัดไปแล้ว 3 ครั้ง
โดยส่วนใหญ่เห็นด้วยกับ "การขยายอายุเกษียณให้สอดคล้องกับลักษณะงาน" แต่ยังคงมีเรื่องที่ต้องศึกษาเพิ่มเติมเพื่อประกอบการพิจารณา เช่น
• งบประมาณค่าใช้จ่ายของภาครัฐ
• การจําแนกตําแหน่งตามลักษณะงานของข้าราชการประเภทต่าง ๆ
• การเตรียมความพร้อม เพื่อไม่ให้กระทบต่อการจ้างงานคนรุ่นใหม่ที่ทดแทนคนที่เกษียณอายุ ฯลฯ
คาดว่าภายในปี 2562 นี้ จะได้ข้อสรุปจากการศึกษาที่ชัดเจน และหากจะต้องขยายอายุเกษียณจริงก็จะต้องแก้ไขกฎหมายที่เกี่ยวข้อง เช่น กฎหมายว่าด้วยบําเหน็จบํานาญของข้าราชการ กฎหมายเกี่ยวกับการบริหารงานบุคคลของข้าราชการประเภทต่าง ๆ อีกหลายขั้นตอน ซึ่งต้องใช้ระยะเวลาพอสมควร
ทั้งนี้ แนวคิดการขยายเวลาเกษียณอายุราชการ เป็นหนึ่งในเรื่องที่คณะกรรมการปฏิรูปประเทศได้เสนอไว้ต่อรัฐบาล เพื่อรองรับสังคมผู้สูงอายุในอนาคต ตามแผนการปฏิรูปประเทศด้านสังคม ที่ได้ประกาศในราชกิจจานุเบกษา เมื่อวันที่ 6 เม.ย. 61
สําหรับผู้ที่สนใจหรือมีข้อสงสัยสามารถติดตามความคืบหน้าได้ที่เว็บไซต์ https://www.ocsc.go.th หรือติดต่อโดยตรงได้ที่สํานักงาน ก.พ.
----------------------
ภาพ / ข่าว : กลุ่มสื่อสารเชิงกลยุทธ์ สํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ธพว. หนุนเอสเอ็มอีพลิกวิกฤตโควิด-19 เป็นโอกาส เปิดตัวเว็บไซต์ wdev.smebank.co.th เติมทักษะพาธุรกิจก้าวผ่านอุปสรรค [กระทรวงการคลัง]
วันพุธที่ 15 เมษายน 2563
ธพว. หนุนเอสเอ็มอีพลิกวิกฤตโควิด-19 เป็นโอกาส เปิดตัวเว็บไซต์ wdev.smebank.co.th เติมทักษะพาธุรกิจก้าวผ่านอุปสรรค [กระทรวงการคลัง]
ธพว. หนุนเอสเอ็มอีพลิกวิกฤตโควิด-19 เป็นโอกาส เปิดตัวเว็บไซต์ wdev.smebank.co.th เติมทักษะพาธุรกิจก้าวผ่านอุปสรรค
ธพว. เปิดตัวเว็บไซต์ wdev.smebank.co.th ช่วยเอสเอ็มอีไทยพลิกวิกฤตโควิด-19 เป็นโอกาส เติมทักษะความรู้ ติดปีกขยายตลาดบนโลกออนไลน์ไร้พรมแดน สร้างสังคมผู้ประกอบการยุค 4.0 สามารถปรับตัวก้าวข้ามปัญหา ธุรกิจมีศักยภาพพร้อมกลับเดินหน้าต่อไปได้รวดเร็ว
นางสาวนารถนารี รัฐปัตย์ กรรมการผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank กล่าวว่า จากสถานการณ์แพร่ระบาดของไวรัสโคโรนา 2019 (โควิด-19) ส่งผลกระทบต่อการดําเนินธุรกิจของผู้ประกอบการเอสเอ็มอีอย่างกว้างขวาง ไม่ว่าจะด้านยอดขายลดลง บางรายต้องหยุดกิจการชั่วคราว ธพว. ในฐานะสถาบันการเงินเฉพาะกิจของรัฐ นอกเหนือจะมีมาตรการช่วยเหลือด้านการเงินแล้ว ยังดําเนินมาตรการช่วยเหลือให้เอสเอ็มอีไทยเพิ่มทักษะความรู้ สามารถปรับตัวอยู่รอดได้ในสถานการณ์ปัจจุบัน และพร้อมจะกลับมาเดินหน้าธุรกิจต่อไปได้อย่างรวดเร็วหลังสถานการณ์โควิด-19 คลี่คลายไปแล้ว ด้วยการจัดทําเว็บไซต์พัฒนาผู้ประกอบการเอสเอ็มอี (https://wdev.smebank.co.th/)
สําหรับเว็บไซต์ดังกล่าวเป็นศูนย์กลางรวบรวมความรู้ในการพัฒนาต่อยอดธุรกิจครบวงจร ประกอบด้วย 5 ด้านสําคัญ ได้แก่ 1.ข่าวสารกิจกรรมพัฒนาธุรกิจ โดยเฉพาะการส่งเสริมขยายตลาดออนไลน์ 2. e-Learning คอร์สสอนความรู้ที่จําเป็นต่อการทําธุรกิจผ่านออนไลน์ 3.บทความเติมความรู้ เพื่อผู้ประกอบการศึกษา และนําไปปรับใช้กับธุรกิจของตนเองตามความเหมาะสม เช่น การเขียนแผนธุรกิจ ทิศทางการตลาดยุคดิจิทัล การสร้างมาตรฐานผลิตภัณฑ์ เป็นต้น 4. รวบรวมแอปพลิเคชันที่เป็นประโยชน์ในการประกอบธุรกิจ และ 5. ตัวอย่างผู้ประกอบการที่ประสบความสําเร็จ เพื่อเป็นแรงบันดาลใจ และต้นแบบให้ผู้ประกอบการนําไปประยุกต์ใช้ให้เกิดประโยชน์แก่ธุรกิจของตัวเอง
นอกจากนั้น ผู้ประกอบการยังสามารถใช้บริการเว็บไซต์ wdev.smebank.co.th เป็นช่องทางประชาสัมพันธ์สินค้าหรือบริการธุรกิจของตัวเองหรือเชื่อมโยงธุรกิจระหว่างผู้ประกอบการด้วยกันเอง เกิดเป็นสังคมธุรกิจเอสเอ็มอี ยุค 4.0
“จากสถานการณ์ในปัจจุบัน ธพว.ตระหนักดีถึงความเดือดร้อนของผู้ประกอบการเอสเอ็มอี จึงเร่งให้ความช่วยเหลือ ภายใต้แนวคิด “เติมความรู้คู่ทุน” นอกจากด้านการเงินแล้ว ยังมีกระบวนการส่งเสริมและพัฒนาผู้ประกอบการตลอดเส้นทางธุรกิจ โดยเว็บไซต์นี้ จะช่วยเติมทักษะให้ผู้ประกอบการ สามารถพลิกวิกฤตที่เกิดขึ้นให้กลายมาเป็นโอกาส ปรับตัวก้าวผ่านสถานการณ์นี้ไปได้ และเมื่อการแพร่ระบาดคลี่คลายไปแล้ว ธุรกิจก็พร้อมจะเดินหน้าต่อไปได้ทันที เพราะมีศักยภาพแข็งแกร่งกว่าเดิมที่เคยเป็นมา” นางสาวนารถนารี ระบุ
#คลังรวมใจสู้ภัยโควิด19
รัฐบาลไทย-ข่าวทำเนียบรัฐบาล-ทีเซลส์ ขับเคลื่อนการใช้เซลล์ต้นกำเนิดของไทยด้วยเครือข่ายนักวิจัยเซลล์ต้นกำเนิด
วันพฤหัสบดีที่ 28 กุมภาพันธ์ 2562
ทีเซลส์ ขับเคลื่อนการใช้เซลล์ต้นกําเนิดของไทยด้วยเครือข่ายนักวิจัยเซลล์ต้นกําเนิด
ทีเซลส์ เชิญชวนหน่วยงานภาครัฐและภาคเอกชน อาจารย์ และนักวิจัย เข้าร่วมงานสัมมนา The Future on Your Fingertip with Regenerative Medicine หัวข้อ “โอกาส ความหวัง และความท้าทายของการรักษาด้วย Regenerative Medicine”
กระทรวงวิทยาศาสตร์และเทคโนโลยีโดยศูนย์ความเป็นเลิศด้านชีววิทยาศาสตร์ (องค์การมหาชน) หรือ ทีเซลส์ (TCELS)ฝ่ายโปรแกรมบริหารเภสัชภัณฑ์และเซลล์บําบัด ขอเชิญชวนหน่วยงานภาครัฐและภาคเอกชน อาจารย์ และนักวิจัย เข้าร่วมงานสัมมนาThe Future on Your Fingertip with Regenerative Medicineหัวข้อ “โอกาส ความหวัง และความท้าทายของการรักษาด้วย Regenerative Medicine”ขับเคลื่อนการใช้เซลล์ต้นกําเนิดของไทยด้วยเครือข่ายนักวิจัยเซลล์ต้นกําเนิด และการขึ้นทะเบียนเซลล์ต้นกําเนิดในประเทศไทย พบกับกิจกรรมBusiness Pitching: Stem Cell and Smart Regenerative Medicine ในวันศุกร์ที่ 22 มีนาคม พ.ศ. 2562 เวลา 13.00–19.00 น. ณ ห้อง Pinwheel ชั้น 1 โรงแรมโฟร์พอยท์ บาย เชอราตัน กรุงเทพ สุขุมวิท 15
ขอเชิญชวนผู้สนใจสมัครเข้าร่วมโครงการ Business Pitching: Stem Cell and Smart Regenerative Medicine โดยไม่จํากัดหัวข้อ แนวคิด ข้อเสนอโครงการมุ่งเน้นในการนําเทคโนโลยีระดับห้องปฏิบัติการสู่การนําไปใช้ประโยชน์เชิงพานิชย์ หรือ การให้บริการทางการแพทย์ รับสมัครตั้งแต่วันนี้ - 20 มีนาคม พ.ศ. 2562
สนใจสมัครเข้าร่วมโครงการ และลงทะเบียนเข้าร่วมงานสัมมนา :
https://goo.gl/forms/eEGWtcV4Q6CUZRoi1 ตั้งแต่วันนี้ - 20 มีนาคม พ.ศ. 2562
สอบถามรายละเอียดเพิ่มเติมได้ที่ : 0 2644 5499 ต่อ 142 / 341 (คุณสุวิมล/คุณปวีณ์นุช)
E-mail :cell@tcels.or.th
รัฐบาลไทย-ข่าวทำเนียบรัฐบาล-กระทรวงดีอีเอส เร่งพัฒนาแอปฯ ติดตามตัวป้องกันโควิด เตรียมความพร้อมก่อนเปิดรับนักท่องเที่ยวชาวต่างชาติ
วันพุธที่ 19 สิงหาคม 2563
กระทรวงดีอีเอส เร่งพัฒนาแอปฯ ติดตามตัวป้องกันโควิด เตรียมความพร้อมก่อนเปิดรับนักท่องเที่ยวชาวต่างชาติ
กระทรวงดีอีเอส เร่งพัฒนาแอปฯ ติดตามตัวป้องกันโควิด เตรียมความพร้อมก่อนเปิดรับนักท่องเที่ยวชาวต่างชาติ
นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) ร่วมหารือหน่วยงานที่เกี่ยวข้อง เร่งพัฒนาแอปพลิเคชันติดตามตัวชาวต่างชาติ เตรียมความพร้อมป้องกันโควิดก่อนการเปิดประเทศต้อนรับกลุ่มนักท่องเที่ยวชาวต่างชาติ ช่วยกระตุ้นเศรษฐกิจด้านการท่องเที่ยวของไทย
เมื่อวันที่ 19 สิงหาคม 2563 นายพุทธิพงษ์ ปุณณกันต์ รมว.ดีอีเอส เป็นประธานการประชุมหารือแนวทางการบูรณา การแอปพลิเคชั่นในสถานการณ์แพร่ระบาดของโรคติดเชื้อไวรัสโคโรนา 2019 ครั้งที่ 5 ณ ห้องประชุม Think Big ชั้น 20 สํานักงานพัฒนาธุรกรรมทางอิเล็กทรอนิกส์ (สพธอ.) โดยได้เชิญหน่วยงานที่เกี่ยวข้อง เช่น กระทรวงสาธารณสุข กระทรวงการต่างประเทศ กระทรวงการท่องเที่ยวและกีฬา กระทรวงมหาดไทย กระทรวงคมนาคม สํานักงานตรวจ คนเข้าเมือง และสํานักงานพัฒนารัฐบาลดิจิทัล เข้าร่วมหารือและรายงานความคืบหน้าของการพัฒนาแอปพลิเคชันติดตามตัวชาวต่างชาติ ก่อนการเปิดประเทศรับกลุ่มนักท่องเที่ยวทดลองนําร่อง Thailand Elite Card ของกระทรวงการท่องเที่ยวและกีฬา ทั้งนี้ ได้มอบหมายให้สํานักงานพัฒนารัฐบาลดิจิทัล (สพร.) เป็นผู้ดําเนินการพัฒนาแอปฯ ติดตามตัว และจะเร่งดําเนินการพัฒนาแอปฯ ให้แล้วเสร็จพร้อมใช้งานได้ภายในเดือน ต.ค. นี้
*********************
รัฐบาลไทย-ข่าวทำเนียบรัฐบาล-รมช.กระทรวงเกษตรฯ ร่วมประชุมส่วนราชการในสังกัดกระทรวงเกษตรฯ
วันจันทร์ที่ 3 กุมภาพันธ์ 2563
รมช.กระทรวงเกษตรฯ ร่วมประชุมส่วนราชการในสังกัดกระทรวงเกษตรฯ
รมช.กระทรวงเกษตรฯ ร่วมประชุมส่วนราชการในสังกัดกระทรวงเกษตรฯ เพื่อติดตามความก้าวหน้า พร้อมแก้ไขปัญหาภัยแล้ง
ร้อยเอก ธรรมนัส พรหมเผ่า รัฐมนตรีช่วยว่าการกระทรวงเกษตรและสหกรณ์ เปิดเผยภายหลังเป็นประธานการประชุมร่วมกับส่วนราชการในสังกัดกระทรวงเกษตรและสหกรณ์ ณ ห้องประชุมสภาองค์การบริหารส่วนจังหวัดพะเยาจ.พะเยา ว่า การประชุมครั้งนี้ เพื่อติดตามรับฟังสถานการณ์น้ําของจังหวัดพะเยา เพื่อติดตามแก้ไขปัญหาภัยแล้งที่เกิดขึ้น และติดตามผลการขับเคลื่อนการผลิตและการตลาดสินค้าเกษตร “พะเยาโมเดล” ให้จังหวัดพะเยานั้นเป็นต้นแบบในการขับเคลื่อนพัฒนาภาพเกษตรกรรม และแก้ไขปัญหาทั้งด้านภัยแล้ง
จังหวัดพะเยานั้น มีอ่างเก็บน้ําขนาดเล็กอยู่ 57 แห่งมีปริมาณน้ําเก็บกักรวม 51.105 ล้านลูกบาศก์เมตร ปัจจุบันมีปริมาณน้ํา 24.282 ล้านลูกบาศก์เมตร สืบเนื่องจากสภาวะอากาศที่เปลี่ยนแปลง ทําให้ปริมาณน้ําฝนสะสมมีปริมาณที่น้อย จึงส่งผลให้น้ําต้นทุนให้อ่างเก็บน้ําขนาดกลางและขนาดเล็กมีปริมาณที่น้อยกว่าปีที่ผ่านมา เพื่อลดความเสี่ยงต่อการขาดแคลนน้ําในอนาคต ทางโคงการชลประทานจังหวัดพะเยาจึงวางแผนใช้น้ําเพื่อการอุปโภค-บริโภคเท่านั้นและมีการประชาสัมพันธ์ให้เกษตรกรงดทํานาปรังและส่งเสริมการปลูกพืชใช้น้ําน้อย
ในส่วนของพะเยาโมเดล ทางกระทรวงเกษตรฯได้มีเจตนารมณ์ที่ต้องการสานต่อ และต่อยอด นโยบายของรัฐบาลโดยเลือกจังหวัดพะเยาขึ้นมาเป็นต้นแบบ โดยใช้ข้าวหอมมะลิ ภายใต้แบรนด์ข้าว “ฮักพะเยา” พร้อมเพิ่มบริการรถเกี่ยวข้าว โรงสีข้าว ปรับปรุงคุณภาพข้าวให้เพียงพอต่อความต้องการของเกษตรกร สนับสนุนการไถกลบตอซังข้าวเพื่องดการเผาที่เป็นสาเหตุของ PM 2.5 และการปรับปรุงบํารุงดินเพื่อเพิ่มผลผลิตและคุณภาพข้าว วางแผนการจัดระเบียบการเพาะปลูก เพื่อการจัดการนํ้า ดิน การปลูก การเก็บเกี่ยวจําหน่ายในช่วงเวลาที่เหมาะสม และเดินหน้าโครงการ 1 อําเภอ 1 โรงงาน เพื่อสร้างงาน สร้างรายได้กระจายสู่ทุกชุมชน โดยผลิตสินค้าและผลิตภัณฑ์เกษตรที่ได้มาตรฐานสากล และจัดจําหน่ายผ่านช่องทาง Modern Trade, E Commerce ให้แก่ผู้บริโภคทั้งภายในและต่างประเทศ
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-ความคืบหน้ามาตรการเยียวยาฯ 5,000 บาท พร้อมเปิดช่องทางขอทบทวนสิทธิ์
วันอาทิตย์ที่ 26 เมษายน 2563
ความคืบหน้ามาตรการเยียวยาฯ 5,000 บาท พร้อมเปิดช่องทางขอทบทวนสิทธิ์
วันเสาร์ที่ 18 เมษายน 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
การลงทะเบียนขอรับเงินเยียวยา 5,000 บาทเป็นเวลา 3 เดือน ผ่านเว็บไซต์ www.เราไม่ทิ้งกัน.com ล่าสุด ณ วันที่ 16 เม.ย. 63 มีผู้มาลงทะเบียนรวมกว่า 27 ล้านราย และกระทรวงการคลังได้โอนเงินให้แก่ประชาชนแล้ว 3,200,000 ราย รวมเป็นเงิน 16,000 ล้านบาท และจากการรวบรวมข้อมูลพบว่ามีจํานวนผู้ลงทะเบียนลดลงต่อเนื่อง เริ่มไม่มีการเปลี่ยนแปลง จึงได้กําหนดวันปิดรับลงทะเบียนในวันที่ 22 เม.ย. 63 เวลา 24.00 น. และจะเปิดให้ผู้ที่ไม่ผ่านเกณฑ์ขอทบทวนสิทธิ์ ตั้งแต่วันที่ 20 เม.ย. 63 เวลา 6.00 น. ผ่านเว็บไซต์เราไม่ทิ้งกัน สําหรับผู้ที่มีข้อสงสัยติดต่อได้ที่ Call Center ธนาคารกรุงไทย โทร. 0 2111 1144 หรือสํานักงานเศรษฐกิจการคลัง โทร. 0 2273 9020 ต่อ 3421-30
​
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี